Джеки Чан
Джеки Чан е китайски актьор, режисьор, продуцент, сценарист, специалист по бойни изкуства, певец и каскадьор. Истинското му име е Chan Kong-sang.

В своите филми е известен с акробатичен боен стил, придружен с комични елементи, използване на подръчни оръжия и новаторски каскади. Той започва кариерата си през 70-те години на 20 век и оттогава участва в повече от 150 филма. Отличен е със звезда на Алеята на славата в Холивуд.

Джеки Чан издава няколко музикални албума и е автор на някои от песните към филмите, в които участва.

Биография 
Роден е на 7 април 1954 г. в семейството на Лий-Лий и Чарлз Чан. Китайското му име е Чан Кун-сан, което означава „роден в Хонг Конг“. Преди да вземе западното име Джаки той бива познат под различни други прякори.

Тъй като бил тежко бебе, майка му дала прякора „Пао Пао“. Когато учил в Оперното училище (заедно със Само Хънг и Иъйн Биао) бил известен като Иъйн Ло в знак на уважение на своя учител Уй Джим-Иъйн.

В ранната си кариера на каскадьор и актьор е известен, като Чен Иъйнг Лънг (или Чен Иъйн Лънг).

Името му фигурира сред участниците в масовката от филма „Яростен юмрук“ (1972) с участието на легендарния Брус Ли. След като овладява отлично кунг-фу, акробатика, пластика и сценично поведение в средата на 70-те години на миналия век, Джеки Чан започва да се снима в централни роли и дори сам да режисира сложните трикови сцени във филмите, в които участва: „В лапите на смъртта“, „Шаолинци“ (1976), „Изкуството на Шао Лин: техниката на змията и жерава“, „Змия в сянката на орела“ и др. Интресното е, че Джеки Чан смело се отказва да подражава на екранните образи на Брус Ли, за да започне още в началото на невероятната си кариера да изгражда имиджа на своя герой – рицаря на кунг-фу, комичния образ, добродушния, но храбър боец, проявяващ неподражаемо техническо умение и находчивост в христоматийни филми, като „Пияният майстор“ (1979), „Голямата схватка“ (1980) и др. През 80-те и 90-те години на 20 век все по-често се изявява и като режисьор и сценарист на своите ленти, сред които най-известни са „Проект „А““ (1983), „Полицейска история“ (1985), „Доспехите на бога“ 1, 2 (1986, 1991) и др.

Отличителен белег за творчеството на Джеки Чан е неговото успешно преобразяване от виртуозен каскадьор в своеобразен култов актьор на кунг-фу киното. Неговото чувство за хумор, умението да работи с партньорите и със сценичния реквизит „Полицейска история-4“ (1993), „Сблъсък в Бронкс“ (1995) дават основание на критиката дори да започне да го нарича „съвременният Бъстър Китън“.

През последните години Джеки Чан прави успешна кариера и в Холивуд, но филмите му все по-малко се отличават от конфекцията, създавана там. От този период са заглавията „Гори, Холивуд, гори“ (1997), „Час пик“ (1998), „Шанхайско слънце“ (2000), „Шанхайски рицари“ (2003) и др.

Джеки Чан е през 2003 г. за няколко седмици в Берлин по повод снимките за филма „Обиколка на света за 80 дни“. Тогава той се влюбва в берлинските мечки и се ангажира за провеждането на изложбата на Обществото на United Buddy Bears през 2004 г. в Хонконг, Виктория-парк. При откриването на изложбата Джеки Чан връчва на УНИЦЕФ и на две други детски организации чекове на стойност от общо 4,14 милиона хонконгски долара. След Хонконг изложбата обикаля много големи градове на всички континенти.

Женен е за Фен Джао Лин и има син на 21 г. От връзката си с бившата Мис Азия Илейн Енг има дъщеря.

Частична филмография

Дискография 
В Хонг конг и по цяла Азия Джеки Чан е популярен певец. Започва професионално да записва през 1980 г. Пее на много езици, включително и на японски, английски, кантонски. Той изпълнява главните песни на повечето си филми, но когато излизат в Британия и Америка, оригиналният саундтрак бива заменен.

Музикални клипове 
 Supercop Саундтрак:
 What's Love Got To Do With It (Уорън Джи с участието на Адина Хауорд и малка поява на Джеки Чан)
 Китайски саундтрак на Мулан:
 A Man Out Of You
 The Myth (Мит) Саундтрак:
 Endless Love

Вижте също 
 Китайско кино

Външни препратки 

 Официален сайт
 
 Джеки Чан в TeenPortall
 

Американски майстори на бойни изкуства
Китайски майстори на бойни изкуства
Американски актьори и актриси
Китайски актьори и актриси
Американски каскадьори
Китайски каскадьори
Носители на „Оскар“
Посланици на добра воля на УНИЦЕФ
Родени в Хонконг